open-index/open-wikipedia-markdown huggingface dataset:
Terra Cognita

**Terra Cognita Oy** on suomalainen luonnontieteisiin, tekniikkaan ja talouteen erikoistunut kirjankustantamo. Kustantamon perustaja on Kimmo Pietiläinen. Kimmo Pietiläisen lisäksi kustantamossa työskentelee kääntäjä ja kustantaja Juha Pietiläinen.

Luonnontieteellisten teosten lisäksi kustantamo on julkaissut myös esimerkiksi psykologiaa käsitteleviä teoksia ja kaunokirjallisuutta. Julkaisut ovat olleet pääasiassa käännöksiä.

## Terra Cognitan kirjailijat

* Edwin Abbott Abbott
* Daron Acemoglu
* Chris Anderson
* W. Brian Arthur
* Philip Ball
* Nicholas Carr
* Sean B. Carroll
* Patricia Smith Churchland
* Harry Collins
* Antonio Damasio
* Charles Darwin
* Richard Dawkins
* Daniel C. Dennett
* John Derbyshare
* David Deutsch
* Jared Diamond
* Jordan Ellenberg
* Michael Faraday
* Charles Ferguson
* Pedro G. Ferreira
* Niall Ferguson
* Lance Fortnow
* Katherine Freese
* Albrecht Fölsing
* Michel S. Gazzanica
* Gerd Gigerenzer
* Alison Gopnik
* Brian Greene
* Jonathan Haidt
* Sam Harris
* Marcel H. van Herpen
* Andrew Hodges
* Olavi Huikari
* Steven Johnson
* Richard A. L. Jones
* Stuart Kaufmann
* Daniel Kahneman
* Lawrence M. Krauss
* Kari Lagerspetz
* Jay A. Labinger
* Jaron Lanier
* Anto Leikola
* Daniel J. Levitin
* Mario Livio
* David Mamet
*Mariana Mazzucato
* William McCants
* Peter Medawar
* Read Montague
* Siddhartha Mukherjee
* Jussi K. Niemelä
* Donal O'Shea
* Eero Paloheimo
* Alex Pentland
* William Poundstone
* Kate Raworth
* Francesco Redi
* B. K. Ridley
* James Robinson
* Nouriel Roubini
* Witold Rybczynski
* Robert Sapolsky
* Heikki Sarmaja
* Daniel L. Schacter
* Bruce A. Schumm
* Nate Silver
* Vaclav Smil
* Raymond Smullyan
* Ian Stewart
* Paul Strathern
* James Surowiecki
* Nassim Nicholas Taleb
* Osmo Tammisalo
* Philip E. Tetlock
* Richard H. Thaler
* John Timbrell
* Robert Trivers
* Tatu Vanhanen
* Frans de Waal
* Andreas Wagner
* Edward O. Wilson
* Charles Owen Weatherall
* Richard Wrangham
* Anton Zeilinger

## Kirjoja
Terra Cognitan julkaisemia kirjoja ovat mm.

* Satunnaisuuden hämäämä: sattuman salattu vaikutus elämässä ja markkinoilla (Nassim Nicholas Taleb)
* Musta joutsen: erittäin epätodennäköisen vaikutus (Nassim Nicholas Taleb)
* Ajattelu, nopeasti ja hitaasti (Daniel Kahneman)
* John Nash, peliteoria ja luonnon koodi (Tom Siegfried)
* Tykit, taudit ja teräs: ihmisen yhteiskuntien kohtalot (Jared Diamond)
* Keisarinnan uudet (v)aatteet (Jussi K. Niemelä ja Osmo Tammisalo)
* Tunteiden ilmaisu ihmisissä ja eläimissä (Charles Darwin)
* Neurofilosofia (Patricia S. Churchland)
* Kvanttitietokone (Julian Brown)
* Pyhän uudelleen keksiminen: Uusi näkemys luonnontieteestä, järjestä ja uskonnosta (Stuart Kauffman)
* Albert Einstein – Elämäkerta (Albrecht Fölsing)
* Väärin käyttäytyminen: Käyttäytymistaloustieteen synty (Richard H. Thaler)
* Elämä 3.0 (Max Tegmark)
*  (Jared Diamond)

## Lähteet
* 

### Viitteet

## Aiheesta muualla

* Terra Cognita
Job Definition Format

**Job Definition Format** (**JDF**) on XML-kieleen pohjautuva, graafisen teollisuuden käyttöön kehitetty elektroninen työmääräinstandardi. JDF:n avulla voidaan automatisoida suurin osa graafisen teollisuuden vielä manuaalisista prosesseista. Se mahdollistaa reaaliaikaisen työnkulun seurannan, paperittomat työmääräimet ja automaattisen tiedonsiirron koneiden, tietojärjestelmien ja suunnittelutyökalujen välillä.

JDF:n tarjoamia hyötyjä ovat painokoneiden ja jälkikäsittelylaitteiden lyhyemmät kuntoonlaittoajat, painotyön laadun paraneminen ja niiden parempi hallittavuus sekä eri valmistajien laitteiden ja ohjelmistojen parempi yhteensopivuus.

## Aiheesta muualla
* Standardin kehittäjä '''CIP4''' 
* Painomaailma 6/2005 
* http://jdf4you.org
Barnet

**Barnet** *(London Borough of Barnet)* on yksi Lontoon 32:sta kaupunkipiiristä ja sijaitsee kaupunkialueen luoteisosassa. Sen pinta-ala on 87 neliökilometriä, ja siellä asui vuonna 2017 noin  ihmistä. Alueen väestöstä 15,5 prosenttia on juutalaisia, mikä tekee siitä Britannian suurimman juutalaisyhteisön.

Barnetiin pääsee Lontoon metron Northern Linen (tunnusväri musta) kumpaakin haaraa pitkin. 

Barnetissä on Ilmavoimien museo Hendonin vanhalla lentokentällä.

## Lähteet

## Aiheesta muualla

*Barnet Online
Bexley

**Bexley** *(London Borough of Bexley)* on yksi Lontoon 32:sta kaupunkipiiristä ja sijaitsee kaupunkialueen itäosassa. Sen pinta-ala on 61 neliökilometriä, ja siellä asui vuonna 2017 noin  ihmistä. Bexleyn alueella on yli 200 puistoa, joten se on Lontoon vihreimpiä kaupunkipiirejä. Vaikka se on Lontoon lähiötä, Bexleyyn kuuluu myös paljon rakentamatonta maata, jopa nummea, varsinkin Thamesin rannoilla. 

Bexleyyn pääsee paikallisjunalla.

## Lähteet
CBS-klassikot

__NOTOC__
**CBS-klassikot** on Anita Hirvosen kokoelma-albumi, joka julkaistiin vuonna 1989.

## Kappaleet

### A-puoli
# 
# 
# 
# 
# 
# 
# 
# 

### B-puoli
# 
# 
# 
# 
# 
# 
# 
# 

## Aiheesta muualla
* ''CBS-klassikot'' discogs.com -sivustolla
Drew Fuller

**Drew Fuller** (s. 19. toukokuuta 1980 Los Angeles, Kalifornia) on yhdysvaltalainen näyttelijä. Hän on esiintynyt muun muassa ''Siskoni on noita'' -televisiosarjassa, jossa hänet nähtiin Christopher Perry Halliwellin roolissa, lumottujen valontuojana. Fullerilla on tummanruskeat hiukset ja vihreät silmät, pituutta on 185 cm. Hän työskenteli ennen mallina, mutta ymmärsi, että näytteleminen on sitä mitä hän tahtoi todella tehdä. Fullerilla on pikkusisko Hilary ja hän asuu tällä hetkellä Los Angelesissa. Hän omistaa myös linnun Pink (nimetty Pink Floydin mukaan) ja kissan The Chad. Fuller rakastaa sushia, harrastaa monenlaista urheilua ja pelkää lentämistä.

## Aiheesta muualla

*
Bromley

**Bromley** *(London Borough of Bromley)* on yksi Lontoon 32:sta kaupunkipiiristä ja sijaitsee kaupunkialueen kaakkoisosassa. Sen pinta-ala on 150 neliökilometriä, ja siellä asui vuonna 2017 noin  ihmistä. Bromley on Lontoon kaupunkipiireistä pinta-alaltaan suurin ja siihen sisältyy paljon viheralueita. Asutus keskittyy sen pohjois- ja länsireunoille. Bromleyyn on nykyisin Tramlink- ja paikallisjunayhteydet, ja tulevaisuudessa sinne pääsee myös Bakerloo Linen jatko-osaa pitkin.

## Urheilu
Valioliigatasoinen jalkapalloseura Crystal Palace FC pelaa kotiottelunsa alueen länsiosan Selhurst Parkilla.

## Lähteet
* Bromleyn kotisivut  

### Viitteet
Ealing

**Ealing** *(London Borough of Ealing)* on yksi Lontoon 32:sta kaupunkipiiristä ja sijaitsee kaupunkialueen länsiosassa. Sen pinta-ala on 56 neliökilometriä, ja siellä asui vuonna 2017 noin  ihmistä. Ealingiin pääsee Lontoon metron Piccadilly Linen (tunnusväri tummansininen), Central London Linen (tunnusväri punainen) ja District Linen (tunnusväri tummanvihreä) linjoilla.

Ealing on tunnettu Ealing Studios -elokuvastudioistaan. Niiden elokuvatuotanto oli vilkkaimmillaan vuosina 1929–1955. Vuonna 1955 BBC hankki studiot omistukseensa, ja Ealingin kadut esiintyivätkin taustalla useissa televisio-ohjelmissa, muun muassa *[[Monty Pythonin Lentävä Sirkus|Monty Pythonin Lentävässä Sirkuksessa]]*. Studioilla on kuvattu myös useita menestyselokuvia.

## Lähteet
Croydon

**Croydon** *(London Borough of Croydon)* on yksi Lontoon 32:sta kaupunkipiiristä ja sijaitsee kaupunkialueen eteläosassa. Sen pinta-ala on 87 neliökilometriä, ja siellä asui vuonna 2017 noin  ihmistä, enemmän kuin missään muussa Lontoon kaupunkipiirissä. Siellä on paljon kaupan alan työpaikkoja ja toimistoja.

Croydoniin pääsee paikallisjunilla, busseilla ja raitiovaunulla. Etelä-Lontoon pikaraitiotiejärjestelmän Tramlinkin keskuspaikka on Croydonissa. London Overgroundin East London Line on kulkenut West Croydonin aseman kautta vuodesta 2010 alkaen.

## Lähteet
Eastleigh

**Eastleigh** on noin  asukkaan kaupunki ja  asukkaan kaupunkipiiri Hampshiren kreivikunnassa Etelä-Englannissa, Southamptonista itään ja pohjoiseen. South Hampshiren metropolialueella, johon kuuluvat Eastleigh’n ja Southamptonin lisäksi Portsmouth, Fareham ja Winchester, asuu noin 1,2 miljoonaa ihmistä.

Kaupunki kasvoi rautatievarikon ympärille. Sen tunnetuin tuote on kuitenkin Spitfire-lentokone. Benny Hill asui Eastleigh’ssä ja hänen mukaansa on nimetty kuja. 

## Lähteet

## Aiheesta muualla
Santuario de Nuestra Señora de Los Remedios

**Santuario de Nuestra Señora de Los Remedios** on katolinen kirkko Cholulassa Meksikossa. Sen rakensivat espanjalaiset Cholulan pyramidin, joka on maailman suurin monumentti, päälle vuonna 1594. Kirkko on merkittävä katolinen pyhiinvaelluskohde.

Kirkko on kärsinyt maanjäristyksistä.
Fareham

**Fareham** on noin  asukkaan kaupunki ja  asukkaan kaupunkipiiri Hampshiren kreivikunnassa Etelä-Englannissa, Portsmouthin luonnonsataman luoteispuolella. Kaupunkipiirin alueella on Farehamin maaseutukaupungin lisäksi useita historiallisia asutuskeskuksia, kuten Portchester ja Titchfield. South Hampshiren metropolialueella, johon kuuluvat Farehamin lisäksi Southampton, Portsmouth, Eastleigh ja Winchester, asuu noin 1,2 miljoonaa ihmistä.

Farehamin työttömyys- ja rikollisuusluvut ovat alle maan keskitason, asuntojen hinnat taas kalliimpia. Fareham on perinteistä punasavialuetta, jossa on tehty tiiliä. Esimerkiksi Royal Albert Hall Lontoossa on tehty Farehamin punatiilestä.  Farehamissa on laivastotukikohta. 

## Lähteet

## Aiheesta muualla
James Root

**James "Jim" Root** (s. 2. lokakuuta 1971) tunnetaan parhaiten alternative metal -yhtye Slipknotin kitaristina. 

Jim Root liittyi Slipknotiin albumin *[[Slipknot (albumi)|Slipknot]]* äänitysten aikana vuonna 1998. Hän otti käyttöön ensin Josh Brainardin entisen naamion, joka sopi hyvin hänen silloin violettiin tukkaansa. Root totesi naamion haittaavan soittamista ja teetti pienemmän maskin itselleen. Nykyään Rootin naamio on mukaelma mustavalkoisesta hovinarrin naamiosta. 

Jim pitää usein soittaessaan hiuskiinnikettä plektrakätensä sormien ympärillä. Tälle on arvailtu erilaisia syitä, muun muassa että hiuskiinnike auttaisi plektran pitelemisessä. Jim on kuitenkin itse sanonut, että hiuskiinnike on yksinkertaisesti vain hänen hiuksiaan varten. 

## Muut yhtyeet
Jim Root esiintyi myös Slipknot-laulaja Corey Taylorin perustamassa ja melodista rockia ja metallimusiikkia soittavassa Stone Sourissa josta hän poistui vuonna 2014. Ennen Slipknotiin liittymistä hän soitti yhtyeessä Atomic Opera. Root myös soitti rytmikitaraa John 5:n  albumilla *[[Devil Knows My Name]]*.

## Yksityiselämä
Jim Rootin lempinimi on "The Peach"´, joka johtuu elokuvasta "James And The Giant Peach". Nykyään Root seurustelee Lacuna Coilin -yhtyeen toisen laulajan Cristina Scabbian kanssa.

## Soittimet ja välineet

### Kitarat
*Jim Root Signature Fender Stratocaster
*Jim Root Signature Fender Telecaster
*Custom Fender Telecaster
*Fender Flathead Telecaster
*Fender Flathead Telecaster Showmaster
*Custom Fender Stratocaster
*Gibson Flying V
*Jackson SL1 Soloist
*Jackson SL3 Soloist
*PRS Private Stock Black
*Maverick JR-4
*Martin Acoustic

### Vahvistimet
*Rivera Knucklehead Reverb 100 6L6 -vahvistin
*Rivera Knucklehead Reverb 100 KT88 -vahvistin
*Orange Rockerverb -putkivahvistimet

### Kaiutinkaapit
*Orange 4x12
*Rivera K412
*Randall Isolation Cabinet

### Efektit
*Dunlop Crybaby 530Q
*Dunlop JH3S Jimi Hendrix Octave Fuzz
*DigiTech Hyper Phaser
*Digitech Whammy 4 pedal
*Digitech Tone Driver pedal
*Digitech Synth Wah pedal
*Digitech Multi-chorus
*Digitech Digidelay
*Dunlop Auto QE pedal
*Vox Tonelab
*BOSS AC-3
*BOSS DD-3
*BOSS NS-2
*Maxon AF-9 Audio Filter
*Maxon OD-9 Overdrive
*MXR Auto Q Wah
*MXR Carbon Copy
*MXR Phase 100
*Electro-Harmonix Small Stone
Hounslow

**Hounslow** *(London Borough of Hounslow)* on yksi Lontoon 32:sta kaupunkipiiristä ja sijaitsee kaupunkialueen länsiosassa. Sen pinta-ala on 56 neliökilometriä, ja siellä asui vuonna 2017 noin  ihmistä.

Hounslow rajautuu moottoriteiden M3 ja M4 väliin. Sen itäpuolella on Lontoon keskusta ja länsipuolella Heathrow’n lentoasema. Lentoaseman läheisyyden ansiosta Hounslow on kasvanut nopeasti 1900-luvulla.

Hounslow’hun pääsee Lontoon metron Piccadilly-linjalla (tunnusväri tummansininen), jolla on kaupunkipiirin alueella kolme asemaa: Hounslow East, Hounslow Central ja Hounslow West.

## Lähteet
Makassar

**Makassar** on kaupunki Indonesiassa Etelä-Sulawesin provinssissa, jonka pääkaupunki se on. Vuosina 1971–1999 sen nimi oli virallisesti Ujung Pandang. Makassar sijaitsee Sulawesin saaren lounaisrannikolla, Makassarinsalmella. Kaupunki on pinta-alaltaan noin 172 neliökilometriä, ja siellä oli vuoden 2010 väestönlaskennassa noin 1&nbsp;330&nbsp;000 asukasta.

Makassar oli 1500-luvun alussa itäisen Indonesian johtava kaupan keskus, ja siitä tuli pian Kaakkois-Aasian saariston suurimpia kaupunkeja. Portugalilaiset saapuivat kaupunkiin 1500-luvulla. Alankomaalaiset perustivat sinne kaupankäynnin keskuksen vuonna 1607 ja suistivat paikallisen sulttaanin vallasta vuonna 1669. Makassar oli lyhytikäisen Itä-Indonesian valtion pääkaupunki vuosina 1946–1949.

Vuosien 1980–2016 tilastojen mukaan Makassarissa on trooppinen ilmasto, lämpötilat ovat ympäri vuoden tasaisia ja pääasiassa välillä 22&nbsp;°C–33&nbsp;°C. Sademäärät vaihtelevat hyvin paljon vuodenajan mukaan, joulu-tammikuussa keskimääräinen kuukausittainen sadanta on yli 300 millimetriä ja kesä-syyskuussa alle 100 millimetriä kuukaudessa, elokuussa noin 10 millimetriä.

Makassarin tärkeimpiä vientituotteita ovat kaakao, kahvi, palmuöljy, cashewpähkinät ja puutavara. Kaupungin satamasta viedään tavaraa muualle Sulawesin saarelle, Pienille Sundasaarille ja Molukoille. Makassarissa on kehittynyt tieverkosto ja lentoasema, josta on lentoja esimerkiksi muualle Indonesiaan ja Malesiaan. Kaupungissa on vuonna 1956 perustettu Hasanuddinin yliopisto ja entinen alankomaalainen linnoitus, jossa on näyttelyitä.

## Katso myös
* Makassarin kieli

## Lähteet

## Aiheesta muualla
Macintosh Quadra

**Macintosh Quadra** on Apple Computerin tietokonemallisto. Quadra-Macintosheja myytiin ammattilaiskäyttöön tarkoitettuina työasemina vuosina 1991–1994. Ensimmäiset Quadra-mallit olivat Quadra 700 ja Quadra 900, jotka Frank Casanovan johtama Quadra-projekti julkaisi lokakuussa 1991.

## Mallit
Quadra 700 ja 900 käyttivät 25&nbsp;MHz:n Motorola 68040 -suoritinta ja olivat ensimmäiset Macintoshit, joissa oli sisäänrakennettu Ethernet-liitäntä. 700 sijoitettiin Macintosh IIci:n koteloon, 900:n kotelona toimi konetta varta vasten suunniteltu, tornimallinen kotelo. Vuonna 1992 900 korvattiin Quadra 950-mallilla, jossa suorittimen kellotaajuus nostettiin 33&nbsp;MHz:iin. Myöhemmin mallistoon liitettiin 800- ja 600-sarjat, joista jälkimmäisen avasi Centris-mallistosta siirretty, matalaan koteloon pakattu Quadra 610. 

Vuonna 1993 multimediatyöskentelyä varten aloitettiin uusi "AV" (Audio Visual) -mallisto. Ensimmäiset multimedialaitteet olivat Quadra 840AV ja entisen Centris-malliston Quadra 660AV. Kummassakin laitteessa oli ylimääräinen, AT&T:n digitaalinen signaaliprosessori, jolla analogisen tietovirran muuttaminen digitaaliseksi voitiin hoitaa rasittamatta tietokoneen varsinaista suoritinta. Multimediakoneissa oli myös videon linjalähdöt sisään ja ulos, S-Video-portti, mikrofoni ja äänen ulostuloliitäntä. Mallien mukana toimitettiin PlainTalk-puheentunnistusohjelmisto.

### Osana tuotevalikoimaa
Macintosh Centris -malliston lakkauttaminen ja sen tuotteiden siirtäminen Quadra-nimen alle aiheutti Quadra-malliston laajentumisen raskaaseen ammattilaiskäyttöön tarkoitettujen työasemien lisäksi kuluttajamallien esittelemiseen. Macintosh LC -mallisto tarjosi edullisia kuluttajamalleja ja jotakin Quadra-malliston koneita myytiin myös Macintosh Performa -sarjan alla. Centris-malliston poistaminen selkeytti tuotevalikoimaa jonkin verran. Vuonna 1994 Quadra-mallisto lakkautettiin Power Macintoshin ilmestyessä.

Viimeinen Quadra oli Quadra 630, joka oli päivitetty versio Macintosh LC 630:stä. Quadra 630 oli ensimmäinen Macintosh, jossa oli IDE-liitäntä kiintolevyä varten, aiemmin kiintolevyliitäntä oli toteutettu SCSIn avulla. Kolme ensimmäistä Apple Workgroup Serveriä olivat Quadra-malliston 610, 800 ja 950.

## Katso myös
* Macintosh Centris
* Macintosh

## Lähteet

## Aiheesta muualla

* EveryMac.com – Macintosh Quadra series
* Lowendmac.com – Centris/Quadra Index
Luigi Riva

**Luigi ”Gigi” Riva** (7. marraskuuta 1944 Leggiuno, Italia – 22. tammikuuta 2024 Cagliari, Italia) oli italialainen jalkapalloilija, pelipaikaltaan hyökkääjä.

Riva edusti seuratasolla Legnanoa ja Cagliaria. Hän voitti Cagliarin paidassa Serie A:n maalikuninkuuden kolme kertaa ja Italian mestaruuden kerran.

Riva on Italian maajoukkueen historian paras maalintekijä tehtyään 35 maalia 42 ottelussa. Hän edusti Italiaa MM-kisoissa vuosina 1970 ja 1974 sekä EM-kisoissa vuonna 1968, jolloin maa voitti mestaruuden. Vuoden 1970 MM-kisoissa Italia saavutti hopeaa ja Riva teki kolme maalia.

## Lähteet

## Aiheesta muualla
Zócalo

**Zócalo** on Meksikossa yleisesti käytetty nimitys kaupungin keskusaukiosta. Suurin zócalo on Méxicossa. Zócaloja on myös muun muassa Pueblassa ja Cholulassa.
Makassarinsalmi

**Makassarinsalmi** () on salmi Borneon ja Sulawesin saarten välissä Indonesiassa. Pohjoisessa on Celebesinmeri, ja etelässä salmi kohtaa Jaavanmeren. Salmessa on lukuisia saaria, ja se on 960 kilometriä pitkä ja 130−370 kilometriä leveä.

Borneon Mahakamjoki laskee Makassarinsalmeen.

Merkittäviä satamia Makassarinsalmella ovat Balikpapan Borneolla sekä Makassar ja Palu Sulawesilla. Samarindan kaupunki sijaitsee Mahakamjoella 48 kilometrin päässä salmelta.

## Lähteet
Classic Albums – Nirvana – Nevermind

**Classic Albums - Nirvana - Nevermind** on dokumentti-DVD joka julkaistiin maaliskuussa vuonna 2005. Se on yksi "Classic Albums"-sarjan dokumenteista. Dokumentti kertoo Nirvanan läpimurtoalbumista *[[Nevermind]]*. DVD sisältää kappaleiden "Smells Like Teen Spirit", "Come as You Are", "Lithium" ja "In Bloom" musiikkivideot. DVD:n on tuottanut *[[Nirvana (albumi)|Nirvanan]]* ja *Nevermindin* tuottaja Butch Vig.

## DVD

### DVD:n kappaleet

# Smells Like Teen Spirit
# In Bloom
# Come as You Are
# Breed
# Lithium
# Polly
# Territorial Pissings
# Drain You
# Lounge Act
# Stay Away
# On a Plain
# Something in the Way

## Lisämateriaali

* Drain You: The Story Behind the Making of the Track
* Dave Grohl Joins Nirvana
* Going to Record in LA
* Polly: Live in Concert
* Nevermind: The Album Sleeve Story

## Listasijoitukset
Bubsy 3D

**Bubsy 3D** on PlayStationille kehitetty tasohyppelypeli. Peli koostuu 16. tasosta ja kahdesta "vastustajatasosta". *Bubsyn* ääninäyttelijänä toimii Rob Paulsen, joka on muun muassa Yakko Warnerin äänenä *[[Animaaniset]]*-sarjassa (*Animaniacs*).

Peliä pidetään yhtenä kaikkien aikojen huonoimmista peleistä sen huonon ohjauksen, grafiikan ja päähenkilön, Bubsyn vastenmielisen luonteen vuoksi.

## Aiheesta muualla
*
Martin-Luther-Universität Halle-Wittenberg

**Martin-Luther-Universität Halle-Wittenberg** on yliopisto Saksassa. Se koostuu kahdesta yliopistosta, joista toinen perustettiin 1502 Wittenbergiin ja toinen 1694 Halleen. Yliopistot yhdistettiin 1817. Nykyistä nimeään yliopisto on kantanut vuodesta 1933 lähtien. Siellä opiskelee noin 20&nbsp;000 opiskelijaa.

## Historia
Wittenbergin yliopiston perusti Saksin vaaliruhtinas, Fredrik Viisas, osana saksalaista renessanssia 1502. Martti Luther toimi teologian professorina Wittenbergissä, ja hänen ja Philipp Melanchtonin vaikutuksesta yliopistosta tuli luterilaisen teologian ja uskonpuhdistuksen keskus.

Hallen yliopiston perusti Fredrik III, Brandenburgin vaaliruhtinas 1694. Halle oli 1600-luvun lopulla ja 1700-luvun alussa pietismin keskuksia Preussissa.

1700-luvulla molemmat yliopistot olivat merkittäviä valistuksen keskuksia Saksassa. Hallen yliopistoa on kutsuttu ensimmäiseksi ”nykyaikaiseksi” yliopistoksi, koska siellä siirryttiin käyttämään opetuskielenä saksaa latinan sijaan, asetettiin järkiperäinen ajattelu uskonnollisen oikeaoppisuuden edelle, ja otettiin käyttöön uusia opetusmenetelmiä.

Wittenbergin yliopisto suljettiin 1813 Napoleonin sotien aikana. Wittenberg siirtyi Wienin kongressissa Preussin hallintaan, ja 1817 Wittenbergin yliopisto yhdistettiin Hallen yliopistoon. Nykyinen nimi on ollut käytössä vuoden 1933 lokakuusta asti.

## Tiedekunnat
Yliopistossa on yhdeksän tiedekuntaa:
* Teologinen tiedekunta
* Oikeus- ja taloustieteellinen tiedekunta
* Lääketieteellinen tiedekunta
* Kolme filosofista tiedekuntaa:
** Yhteiskuntatieteiden, kulttuurintutkimuksen ja historian tiedekunta
** Muinaisten ja nykykielien, viestinnän ja musiikin tiedekunta
** Kasvatustieteiden tiedekunta
* Kolme luonnontieteellistä tiedekuntaa:
** Biokemian, biologian ja farmasian tiedekunta
** Fysiikan, kemian ja matematiikan tiedekunta
** Maataloustieteen, geologian ja tietojenkäsittelytieteen tiedekunta

## Yhteydet Suomeen

Mikael Agricola ja Martti Teitti opiskelivat Wittenbergin yliopistossa 1536–1539, valmistuen maistereiksi. Kaikkiaan suomalaisia opiskelijoita, Turun piispan Martti Skytten lähettäminä, oli Wittenbergissä kymmenkunta. 

## Lähteet

## Aiheesta muualla

* Martin-Luther-Universität Halle-Wittenberg
Pitäjänuutiset

**Pitäjänuutiset** on torstaisin ilmestyvä, puolueeton, Mäntyharjun paikallislehti. Lehden perustivat Aili ja Yrjö Rasi vuonna 1956. Lehteä julkaisee Keskisuomalainen Media.

Päätoimittajana lehdessä ovat toimineet Yrjö Rasi, Pauli Markkanen, Matti Ämmälä (1998–2002), Minna Seppä (2002–2005), Kimmo Hämäläinen (2005–2011) ja Timo Ruotsalainen (2011-2017). Nykyinen päätoimittaja on Lasse Laitinen.

Lehdellä on toimitus Mäntyharjulla. 

Lehteä tilataan pääasiassa Mäntyharjulla ja Pertunmaalla. Muualla asuvia tilaajia on noin 2&nbsp;500, mitä selittää muun muassa suuri kesäasukkaiden määrä. 

## Lähteet

## Aiheesta muualla
* Pitäjänuutisten kotisivut
Outo luku

**Outo luku** on luonnollinen luku, joka on runsas mutta ei puolitäydellinen. Toisin sanoen luvun itseään pienempien tekijöiden (aitojen jakajien) summa on suurempi kuin itse luku, mutta näistä tekijöistä ei ole mahdollista saada summaksi itse lukua. Pienin outo luku on 70. Sen aidot jakajat ovat 1, 2, 5, 7, 10, 14 ja 35; näiden summa on 74 > 70, mutta niiden summana ei voida ilmaista lukua 70.

Kymmenen pienintä outoa lukua ovat 70, 836, 4030, 5830, 7192, 7912, 9272, 10 430, 10 570 ja 10 792 . Outoja lukuja on todistettavasti ääretön määrä. Lisäksi outojen lukujen joukolla on positiivinen tiheys.  Ei tiedetä, onko olemassa yhtään paritonta outoa lukua, mutta jos on, niiden on oltava suurempia kuin 10^{21}.

Stanley Kravitz todisti, että kun *k* on positiivinen kokonaisluku ja sekä *Q* että R=\frac{2^kQ-(Q+1)}{(Q+1)-2^k} ovat alkulukuja, niin silloin n=2^{k-1}QR\, on välttämättä outo luku. 

## Lähteet
GNU GRUB

**GNU GRUB** (**GRand Unified Bootloader**) on GNU-projektin kehittämä käynnistyslataaja. GRUB mahdollistaa käynnistysvalikon tekemisen ja usean käyttöjärjestelmän käyttämisen samalla tietokoneella. Se on GNU-projektin ja Hurd-ytimen virallinen käynnistyslataaja, monet GNU/Linux-jakelut käyttävät GRUBia, ja monen jakelun osalta se on korvannut aikaisemmin suositun LILO-käynnistyslataajan. GRUBin etuna LILOon nähden on se, että sitä ei tarvitse asentaa ydinpäivityksen jälkeen uudelleen, ja se tukee monimutkaisempia komentosarjoja ja valikoita. GRUB 2 tukee tekstitilan lisäksi myös graafiikkatiloja, ja monet Linux-jakelut käyttävätkin GRUB-valikoissa taustakuvia.

GRUB tukee kahdenlaista käynnistysprosessia: Joko komentoihin pohjautuvaa ytimen lataamista ja käynnistämistä, tai ketjutettua käynnistystä. Ketjutettu käynnistys käynnistää toisen käynnistyslataajan; tätä käytetään esimerkiksi Windowsin käynnistämiseksi (NTLDR). Ytimen lataaminen taas on monipuolinen prosessi: GRUB tukee tiedostojen lataamista monilta erilaisilta tiedostojärjestelmätyypeiltä, ja komentosarjojen antamista käynnistystiedostossa.

GRUB tukee MD5-salasanoja.

## GRUB-käynnistysprosessi

# BIOS valitsee kiintolevyn (tai muun laitteen), jolta käyttöjärjestelmä ladataan, ja lataa siltä Master Boot Recordin (MBR).
# MBR sisältää GRUBin *boot.img*-tiedoston (GRUB 1:ssä nimellä "Stage 1"). Koska MBR:ssä voi olla vain 512 tavua ohjelmakoodia, tämä osa ei juuri tee muuta kuin lataa seuraavan osan GRUBista.
# Mikäli tarpeen, ladataan kiintolevyn alusta "Stage 1.5", joka sisältää lisää tukikoodia. GRUB 2:ssa *core.img*:n alku voidaan ladata mistä kohdasta kiintolevyä tahansa. 
# Tämän jälkeen Stage 1 tai 1.5 lataa "Stage 2":n. GRUB 2:ssa tämä osa on nimeltään *core.img*. Tämä sisältää GRUBin varsinaisen toiminnallisuuden, ja antaa käyttäjälle joko valikon, tai jos valikkotiedostoa ei voi lukea, GRUBin komentorivin.
# GRUB lataa käyttäjän valitseman (tai oletusvalitun) ytimen ja siirtää kontrollin sille. Tässä vaiheessa voidaan myös ketjuladata toinen käyttöjärjestelmän lataaja.

## Lähteet

## Aiheesta muualla

* GRUB GNU-projektin sivuilla
Celebesinmeri

**Celebesinmeri** on läntisen Tyynenmeren alue, jonka pohjoispuolella ovat Sulunmeri ja Filippiinit, idässä Indonesian Sangihesaaret, etelässä Sulawesi ja lännessä Borneo. Makassarinsalmi yhdistää sen Jaavanmereen. 

Celebesinmeren pituus pohjoisesta etelään on 675 km ja idästä länteen 837 km. Sen kokonaispinta-ala on 280&nbsp;000 km².

Celebesinmeren alueella on tavattu noin 580 eri korallilajia. Sen eläimistöön kuuluu mm. valaita, delfiineitä, merikilpikonnia, paholaisrauskuja, kotkarauskuja, barrakudia,  miekkakaloja ja tonnikaloja.

## Lähteet

## Aiheesta muualla
Quadra 700

**Quadra 700** on Apple Computerin lokakuussa 1991 julkaisema tietokone. Laite on osa Applen Macintosh Quadra -tietokonemallistoa ja se julkaistiin yhdessä Quadra 900:n kanssa. Quadra 700 ja 900 olivat ensimmäiset Macintoshit, jotka käyttivät Motorola 68040-prosessoria ja sisälsivät sisäänrakennetun Ethernet-portin. 

## Tekniset tiedot
25 MHz:n 68040 -prosessorilla varustettu Quadra 700 sisälsi 4 Mt 80 ns 30-pinnista, SIMM-tyyppistä keskusmuistia, joka oli laajennettavissa 68 Mt:n saakka. Myöhemmin Apple julkaisi PowerPC 601-emolevyn, jolla Quadra 700:n emolevyn saattoi korvata. Laitteen kotelo oli sama kuin Macintosh IIci:n käyttämä malli, jonka saattoi asettaa pystyyn tai makuulle. Käyttöjärjestelmänä toimi System 7.0.1, jonka saattoi päivittää versioon 8.1 saakka ilman PowerPC-päivitystä.

## Lähteet

## Aiheesta muualla
* Macintosh Quadra 700:n tekniset tiedot  - Apple
Hampurin yliopisto

**Hampurin yliopisto** () on yliopisto Hampurin kaupungissa, Saksassa. Se perustettiin 1. huhtikuuta vuonna 1919 Wilhelm Sternin johdolla. Alkujaan yliopistossa oli neljä tiedekuntaa, mutta sittemmin tiedekuntien määrä on kasvanut kahdeksaan. Nykyisin yliopistossa opiskelee yli 42&nbsp;000 opiskelijaa, ollen Saksan viidenneksi suurin yliopisto. Yliopisto kuuluu EUA:han (*European University Association*).

Maailman viidensadan huippuyliopiston Shanghai-yliopistovertailussa Hampurin yliopisto ylsi vuonna 2016 sijaluvulle 201–300 ja oli kansallisessa vertailussa Saksan yliopistoista sijalla 15–21. THE-yliopistorankingissa 2017 yliopisto arvioitiin sijalle 180.

## Tiedekunnat
* Humanistinen (Geisteswissenschaften)
* Psykologian ja kinesiologian (Psychologie und Bewegungswissenschaft)
* Kasvatustieteen (Erziehungswissenschaft)
* Kauppa- ja yhteiskuntatieteellinen (Wirtschafts- und Sozialwissenschaften)
* Liiketaloustieteen (Betriebswirtschaft)
* Lääketieteellinen (Medizin)
* Matematiikan, informatiikan ja luonnontieteiden (Mathematik, Informatik und Naturwissenschaften)
* Oikeustieteellinen (Rechtswissenschaft)

## Lähteet

## Aiheesta muualla

* Viralliset sivut
The Posies

**The Posies** on Seattlessa 1980-luvun lopulla perustettu yhdysvaltalainen rock-yhtye, jonka johtavat hahmot ovat Jon Auer ja Ken Stringfellow. Yhtyeen powerpopiksi luonnehdittu musiikki yhdistelee vaikutteita 1960-luvun psykedeelisestä rockista ja grungen kaltaista vaihtoehtorockin tyyleistä. The Posies oli suosionsa huipulla 1990-luvun puolivälissä ylistäviä arvosteluja saaneiden albumien *[[Frosting on the Beater]]* (1993) ja *[[Amazing Disgrace]]* (1996) myötä.

Posiesia käytetään myös Windows Vistan Media Playerin musiikkina.

Yhtyeessä vuodesta 2001 soittanut rumpali Darius Minwalla kuoli 22. toukokuuta 2015 kotonaan Vancouverissa. 

## Lähteet
Kropyvnytskyi

**Kropyvnytskyi** () on Etelä-Ukrainassa sijaitseva kaupunki. Se on samalla Kirovohradin alueen ja tähän kuuluvan Kropyvnytskyin piirin hallinnollinen keskus. Asukasluku oli 234&nbsp;322 vuonna 2013.

Kaupungin nimenä on ollut aiemmin **Jelisavetgrad** (1752–1924), **Zinovjevsk** (1924–1935), **Kirovo** (1934–1939) ja **Kirovograd** eli **Kirovohrad** (1939–2016).

## Maantiede

Kaupunki sijaitsee Ukrainan keskiosassa. Sen läpi virtaa Inhuljoki.

## Historia
Ennen kaupungin perustamista siellä oli Zaporižžjan kasakkojen asutuksia, joista tuli myöhemmin kaupungin alueita .

Kaupungin historia alkaa vuodesta 1754, jolloin entisen Zaporižžjan Sitšin maille, lähelle Inhuljokea, rakennettiin Pyhän Elisabetin mukaan nimetty linnoitus . Vuonna 1764 se sai Elisabetin provinssin keskuksen aseman. Vuonna 1784 linnoitus purettiin ja liitettiin Jelisavetgradin kaupunkiin, joka nimettiin linnoituksen mukaan.

Vuonna 1882 Marko Kropyvnytskyi perusti kaupunkiin ensimmäisen ukrainalaisen ammattiteatterin.

Venäjän imperiumin romahtamisen, vapautumisen ja Neuvostoliiton ja Ukrainan välisen sodan (1917–1921) alkamisen jälkeen kaupunki joutui Ukrainan kansantasavallan hallintaan.

Tammikuussa 1920 Neuvostoliiton armeija valloitti kaupungin kolmannen kerran. Vuonna 1924 kaupunki nimettiin Zinovjevskiksi Grigori Zinovjevin kunniaksi. Joulukuussa 1934 kaupunki sai nimen Kirovo Sergei Kirovin mukaan. Tammikuussa 1939 nimi muutettiin Kirovohradiksi (venäjäksi Kirovograd).

Holodomorin aikana vuosina 1932–1933 kuoli 2&nbsp;238 kaupunkilaista.

Kaksi vuotta Itä-Ukrainan sodan alkamisen jälkeen vuonna 2016 kaupunki nimettiin uudelleen Marko Kropyvnytskyin kunniaksi 

Venäjän hyökkäyksen aikana Ukrainaan kaupunki alkoi joutua säännöllisten venäläisten ohjushyökkäysten kohteeksi. Eräs venäläisten ohjusiskujen kohteista on ollut aiemmin sotilailmailua palvellut Kanatoven lentokenttä kaupungin koillispuolella.

## Galleria

Inhul Kropyvnytskyi.jpg|Inhuljoki
Будинок колишнього Зимового театру (Кропивницький), 03.jpg|Teatteritalo
Kirovohrad Museum of Local Studies 2006 (Ukraine).jpg|Kotiseutumuseo
Remblai de la rivière Inhul, Kropyvnytskyi, centre de l'Ukraine , 25.12.2023.jpg|Näkymä kaupunkiin Inhuljoen ylittävältä sillalta
Inhul , Kropyvnytskyi , Ukraine.jpg|Inhuljokea kaupungin keskustassa


## Lähteet

## Aiheesta muualla
Kingston upon Thames

**Kingston upon Thames** *(Royal Borough of Kingston upon Thames)* on yksi Lontoon 32:sta kaupunkipiiristä ja sijaitsee kaupunkialueen lounaisosassa. Sen pinta-ala on 37 neliökilometriä, ja siellä asui vuonna 2017 noin  ihmistä.

Se on ollut alkujaan tärkeä pikkukaupunki Lontoon lounaispuolella; monet anglosaksien kuninkaat Edvard Vanhemmasta Ethelred Neuvottomaan on kruunattu Kingstonissa ensimmäisen vuosituhannen lopussa, ja kruunajaiskivi on siellä edelleen näytteillä.  

Vuosisatojen kuluessa Suur-Lontoo on kasvanut kiinni Kingstoniin ja vuoden 1965 hallinnonuudistuksessa siitä tuli kaupunkipiiri, johon liitettiin myös ympäröiviä lähiöitä. 

## Lähteet
Nokia 2600

**Nokia 2600** on Nokian vuonna 2004 esittelemä matkapuhelin. Puhelimessa on muun muassa seuraavia toimintoja:
* värinähälytys
* ladattavissa mono- ja polyfonisia soittoääniä
* mahdollisuus ”säveltää” omia soittoääniä
* kaiutin
* pelejä
* herätyskello
* muistutukset
* laskin
* sekuntikello
* kalenteri

Värivaihtoehtoina olivat hopea, musta, sininen ja vaaleanpunainen. Puhelimella pystyy lähettämään pitkiä, enintään 918 merkin tekstiviestejä monessa osassa.

Nokia 2600 -mallia myytiin noin 135 miljoonaa kappaletta, millä se sijoittui kuudenneksi ''The Telegraph'' -lehden syksyn 2013 katsauksessa kaikkien aikojen myydyimmistä matkapuhelimista.

## Katso myös
* Luettelo Nokian tuotteista

## Lähteet
* Puhelimen teknisiä tietoja Puhelinvertailu.com-sivustolla
* Puhelimen teknisiä tietoja GSMArena.com-sivustolla

### Viitteet

## Aiheesta muualla
* Käyttöohjeet 
* Nokia 2600 - Tuki
Monitieteisyys

**Monitieteisyys** viittaa akateemiseen instituutioon, jossa on edustettuna useita tieteenaloja, tai tutkimukseen, jossa hyödynnetään eri tieteenaloja.

Monitieteisessä instituutiossa voidaan opiskella, tutkia ja opettaa laajaa tieteenalojen kirjoa. Monitieteinen tutkimus on luonteeltaan kokoavaa. Yhteistä tutkimusongelmaa tai -aluetta tarkastellaan ryhmätyön tapaan eri alojen kysymyksenasetteluista, menetelmistä ja teoreettisista lähtökohdista käsin. Eri osatutkimusten integroituminen tapahtuu yleensä loppuraportin tasolla. Eri tieteiden välillä ei kuitenkaan välttämättä synny todellista vuorovaikutusta, vaan nämä pysyvät ja toimivat erillisinä paradigmoina tai ”perinteisinä tieteinä”.

Monitieteisyydelle läheisiä käsitteitä ovat *tieteidenvälisyys* ja *poikkitieteisyys*. Tieteidenvälisyydessä tutkimuksellisen integraation oletetaan toteutuvan myös analyysin muotoutumisessa ja sisällössä itse tutkimusprosessin kuluessa. Poikkitieteisyys edellyttää lisäksi käsitteellistä ja metodologista yhtenäisyyttä sekä prosessia, jossa teoreettinen viitekehys yhdistää erilliset osa-analyysit.

## Esimerkkejä

Monitieteisiä aloja syntyy tutkimuskohteen mukaan, ja monitieteisyys on usein hankekohtaista. Esimerkiksi ilmastonmuutoksen mahdolliset haitat ovat johtaneet ilmiöiden tutkimiseen, ja sitä varten on perustettu uusi tieteenala. Monitieteinen tutkimus on usein soveltavaa.

* Geotieteet: tutkimuskohde on Maa ja sen kaikkia osia tutkitaan muun muassa fysiikan, biologian, limnologian, perinteisen maantieteen ym. keinoin.
* Ilmastonmuutoksen tutkimus: kohteena on uudehko, merkittävä tutkimuskohde, jonka selvittämiseksi tarvitaan useiden tieteenalojen menetelmien ja jo saavutettujen tulosten yhdistämistä.
* Nanotiede: tutkimuskohde on tietyn mittakaavan ilmiöt, tässä nanometrin luokkaa olevat kappaleet.
* Geobiologia: tutkimuskohde on elollisen luonnon ja maan kuoren välinen suhde, joskus myös elollisen luonnon ja ilmakehän välinen suhde.
* Nuorisotutkimus: tutkimuskohde on ikäryhmä ja siihen liittyvät ilmiöt joita tutkitaan muun muassa yhteiskuntatieteellisin ja kulttuurintutkimuksen keinoin.

Myös koulutuksessa on 2000-luvulla alettu painottaa entistä enemmän monitieteisyyttä. Esimerkkinä on diplomi-insinöörin tutkintoon tähtäävä informaatioverkostojen tutkinto-ohjelma, jossa pyritään yhdistämään tekniikan ja talouden opintoja humanistisiin tieteisiin.

## Lähteet

## Kirjallisuutta
* 
* 

## Aiheesta muualla

* Medicus Gerhard: Theory of Interdisciplinarity in Human Sciences
Mäntyharjun Reissupolku

**Mäntyharjun Reissupolku** on Mäntyharjulla toimiva, vuonna 1999 rekisteröity Suomen Ladun jäsenyhdistys, jonka tarkoituksena on sääntöjensä mukaan "vakiinnuttaa ensisijaisesti kaiken ikäisille tarkoitettu luonnossa tapahtuva kunto- ja virkistysliikunta sekä retkeily yleiseksi tavaksi sekä edistää ulkoilukulttuuria ja ulkoilun hyviä tapoja". 

Yhdistys tarjoaa tietoa Mäntyharjun pyöräily-, retkeily-, hiihto-, kävely- ja vesillä liikkumisen mahdollisuuksista ja tapahtumista kotisivuillaan. Tavoitteena kannustaa ja tukea omaehtoiseenkin kokonaisvaltaiseen terveysliikuntaan, jossa keho ja mieli saavat liikuntaa.

Yhdistys järjestää erilaisia liikunnallisia tapahtumia, muun muassa sauvakävelyretkiä, perheliikuntaa, hämyhiihtoa ja Siirlahden soihtuhiihdon. Vuodesta 1998 lähtien yhdistys on järjestänyt vuosittaisen Tour De Mäntyharju (TDM)-nimisen pyöräilytapahtuman, jonka pituudeksi on vakiintunut 160-175 kilometriä Repoveden kansallispuiston ympäri. Vuoden 2008 valtakunnallinen laturetki järjestettiin Mäntyharjulla.

## Aiheesta muualla
*Mäntyharjun Reissupolku ry:n kotisivut
*Suomen Latu ry:n kotisivut
*Mäntyharjun E 10 on osa Euroopan kaukovaellusreitistöä 
*Virkistys ja retkeilymahdollisuuksia Mäntyharjulla
*Karttoja talvi- ja kesäliikuntaan Mäntyharjulla 
*Repovesi
Polar Electro

**Polar Electro Oy**, tunnettu myös nimellä **Polar**, on suomalainen langattomaan sykkeenmittaukseen liittyvien laitteiden valmistaja. Polar kehittää ja valmistaa harjoitustietokoneita sekä erilaisia ohjelmistoja ja teknologioita. Polarin perusti vuonna 1977 Seppo Säynäjäkangas, joka keksi pari vuotta myöhemmin langattoman sykkeenmittauksen.

Keväällä 2021 yhtiön toimitusjohtajana aloitti Sander Werring. Häntä edelsi tehtävässä elokuusta 2019 Tomi Saario, jota ennen toimitusjohtajana toimi Sari Säynäjäkangas.

Yrityksen pääkonttori sijaitsee Kempeleessä, Oulun kupeessa. Polar valmistaa kaikki tuotteensa omistamissaan tehtaissa. Polarin palveluksessa on noin 1&nbsp;200 ihmistä maailmanlaajuisesti, 26 tytäryhtiötä ympäri maailman sekä jakeluverkosto, joka kattaa yli 35&nbsp;000 jälleenmyyjää yli 80 eri maassa.

## Historia

Seppo Säynäjäkangas sai ajatuksen kannettavasta sykemittarista hiihtoladulla vuonna 1975. Tuohon aikaan sykelukemia ei voitu tarkasti mitata harjoittelun aikana. Vuonna 1977 Polar perustettiin ja yritys anoi ensimmäistä patenttiaan paristokäyttöiselle, sormenpäästä mittaavalle sykemittarille.

Vuonna 1978 lanseerattiin yrityksen ensimmäinen kaupallinen tuote, Tunturi Pulser. Vuonna 1982 lanseerattiin maailman ensimmäinen langaton sykemittari, Sport Tester PE2000. Tekniikalle anottiin ensimmäistä patenttia vuonna 1983, ja patentti langattomalle sykkeenmittaukselle myönnetiin kaksi vuotta myöhemmin.

Nykyään Polarilla on tuotteita aloittelijoiden perusmalleista kuntoliikkujien tuotteisiin sekä huippu-urheilijoiden tarpeisiin kehitettyihin harjoitusjärjestelmiin. Polar on kehittänyt sykkeenmittaus- ja harjoitusjärjestelmiä myös hevosurheiluun.

## Lähteet

## Aiheesta muualla
*Suomenkielinen kotisivu
Kauppamatkustajan ongelma

**Kauppamatkustajan ongelma** on tietotekniikassa kenties tunnetuin laskennallinen ongelma, ja myös helpoimpia ”maallikolle” selitettäviä alan tärkeitä kysymyksiä.

Ongelma voidaan kuvata kansantajuisesti seuraavasti: jos kauppamatkustaja tietää kaupunkien keskinäiset etäisyydet, miten hän voi laskea itselleen nopeimman (lyhimmän, halvimman) kulkureitin, jossa palataan lopussa lähtökaupunkiin ja käydään kaikkien muiden kaupunkien kautta tasan kerran?

Ongelman teoriassa ratkaiseva tietokoneohjelma sinänsä on helppo tehdä. Ongelma kuuluu joukkoon tehtäviä, joille oletetaan olevan mahdotonta laatia "käytännössä laskettavissa olevaa" ratkaisualgoritmia, joskaan tätä ei ole todistettu. Käytännössä laskettava tarkoittaa tässä sitä, että suoritusaika kasvaisi kaupunkien määrän kasvaessa enintään polynomiaalisesti, esimerkiksi siten, että kaupunkien määrän n-kertaistuessa suoritusaika kasvaisi n^2-kertaiseksi tai n^3-kertaiseksi.

Matemaattisesti kuvattuna ongelmassa on annettu täydellinen painotettu graafi, jolle pitää etsiä Hamiltonin kierros, jolla on pienin kokonaispaino.

Ongelman voi ratkaista laskemalla kaikki mahdolliset kulkureitit ja valitsemalla nopein, mutta jos graafin solmuja (kaupunkeja) on n kappaletta, tähän ratkaisuun vaaditaan (n-1)! permutaatiota, joten tämä ratkaisu muuttuu nopeasti epäkäytännölliseksi solmumäärän kasvaessa. Dynaamisen ohjelmoinnin kautta paras mahdollinen aikakompleksisuusluokka on O(2^n). Kyllä/ei-ongelmamuodossa ("Jos joukosta valitaan reitti x, jonka hinta tiedetään, onko olemassa kulkureitti, joka on halvempi kuin x?") ongelma on NP-täydellinen.

Ratkaisuilla on merkitystä monella alalla, kuten logistiikassa. Vaikka täydellistä ratkaisua ei todennäköisesti voida laskea, on olemassa ohjelmia, jotka etsivät käytännössä riittävän hyviä reittejä.

**Esimerkki**. Puutarhaan on istutettu 16 kasvia säännölliseen ruudukkoon, ja puutarhurin on käytävä kunkin kasvin luona ja poistuttava tulopaikan kautta. Tässä tapauksessa on selvää, että optimaalinen ratkaisu on se, jossa kukin siirtymä on yhtä suuri kuin kahden vierekkäisen kasvin väli (tässä merkitty luvulla 1). Alla olevissa kuvissa viimeinen siirtymä on jätetty piirtämättä.

Eräs optimaalinen ratkaisu on:

```
o->o——o——o
          |
 o  o——o——o
 |  |            kuljettu matka = 15 + 1
 o  o——o——o
 |        |
 o——o——o——o
```


Eräs huonompi ratkaisu on:

```
o->o——o——o
          |
 o——o——o——o
 |               kuljettu matka = 15 + 3
 o——o——o——o
          |
 o——o——o——o
```


## Kirjallisuutta
*
Vladimír Remek

**Vladimír Remek** (s. 26. syyskuuta 1948 České Budějovice, Tšekkoslovakia) on Euroopan parlamentin jäsen ja kosmonautti. Remekin lennon myötä Tšekkoslovakiasta tuli 1978 kolmas maa, jonka kansalainen on lentänyt avaruudessa.  
 
Vuonna 1966 Remek aloitti sotilaslentäjän koulutuksen Košicessä. Vuonna 1972 hän siirtyi opiskelemaan Moskovaan Gagarin-sotilasakatemiaan. Vuonna 1976 hänet valittiin kosmonauttikoulutukseen Interkosmos-ohjelmaan. Hän lensi Sojuz 28 -lennolla 2.–10. maaliskuuta 1978 seitsemän vuorokautta ja 22 tuntia. Lentoon liittyi telakointi Saljut 6 -avaruusasemaan. 

Myöhemmin Remek toimi Prahassa ilmailumuseon johtajana. Vuonna 2004 hänet valittiin kommunistipuolueen listoilta sitoutumattomana edustajana Euroopan parlamenttiin. 
 
Vladimír Remek on naimisissa ja perheessä on kaksi lasta.
 
## Lähteet
* Spacefacts.de: Remek Vladimir 
* 
*Commemorating 30 years of European human space flight  CORDIS News 2008-04-08

### Viitteet
1-dekaanitioli

**1-dekaanitioli** on orgaaninen yhdiste (tioli), joka on normaaliolosuhteissa olomuodoltaan väritön neste, jolla on tunnusomainen haju. Sen kemiallinen kaava on C10H21SH. 1-dekaanitiolista käytetään myös nimitystä *dekyylimerkaptaani*.

## Lähteet
*

## Viitteet

## Aiheesta muualla
*PubChem: 1-Decanethiol 
*ChemBlink: 1-Decanethiol
Hallin lentoasema

**Hallin lentoasema** on Jämsässä entisen Kuoreveden kunnan alueella noin 23 kilometriä kaupungin keskustasta länteen ja kaksi kilometriä Hallin taajamasta länteen sijaitseva sotilaslentoasema. Lentoasemaa ylläpitää Finavia, ja sen pääasiallinen käyttäjä on Suomen ilmavoimat. Vuonna 2010 lentoasemalle laskeuduttiin noin 1&nbsp;950 kertaa, joista yli 1&nbsp;700 sotilaslentokoneilla.

Patrian lentokonetehdas (Patria Aviation ja Patria Aerostructures) sijaitsee kentän alueella.

Reittiliikennettä lentoasemalla ei ole ollut vuoden 1991 eli 1990-luvun laman jälkeen. Halliin lentävät yleisilmailukoneet ja liikelentokoneet liittyvät pääsääntöisesti lähiseudun paperiteollisuuteen. Kentällä toimivat ainakin Hallin Lentokerho ry ja Patrian lentokerho. Hallinportin ilmailumuseo sijaitsee lentoaseman läheisyydessä.

## Historia

Kuoreveden lentokentän eli nykyisen Hallin lentoaseman rakentaminen aloitettiin vuonna 1939 sotamarsalkka Mannerheimin aloitteesta. Samana vuonna Niilo Karhumäki perusti Veljekset Karhumäen toisen lentokonetehtaan lentokentän viereen osana Suomen varustelua mahdolliseen sotaan. Kolme kilometriä pitkä Halinkangas oli hänen mielestään ihanteellinen paikka lentokentälle. Kentän raivaus korpeen ja henkilökunnan asuntojen rakentaminen henkilöstön ruokkimisesta puhumattakaan – etenkin Valtion lentokonetehtaankin perustaessa sinne VL2-tehtaansa vuonna 1940 – ei ollut kuitenkaan helppo operaatio jatkosodan aikaan. Myös Ilmavoimien Koelentue siirtyi kentälle vuonna 1940. Ilmavoimat siirtyi pois kentältä vuoden 2013 loppuun mennessä, vaikka suuri osa koelennoista tapahtui Tampereella vielä pitkän aikaa.

Hallin lentoasemalla toimi Ilmavoimien Koelentokeskus ja Teknillinen Koulu. Koelentokeskus oli vastuussa esimerkiksi Hornetien MLU-2-päivitykseen liittyvistä koelennoista sekä asejärjestelmien integraatiosta. Sen lisäksi Patrialla huollossa olleet koneet koelennettiin Hallissa. Teknillinen Koulu perustettiin vuonna 1972 Ilmavoimien alokkaiden kouluttamista varten. Molemmat lakkautettiin vuonna 2013 osana Puolustusvoimien säästötoimenpiteitä.

Syksyllä 1939 valmistunut, tuolloin ympyrän muotoinen kenttäalue ilman asfaltoituja kiitoteitä toimi sodan aikana Ilmavoimien lentokonehuollon tukikohtana. Karair Oy aloitti jopa reittilentoliikenteen Halliin vuonna 1960, mutta reitti ei ollut kannattava.

## Lähteet

## Aiheesta muualla
*Suomen ilmailukäsikirja – Hallin lentoasema
Ilmailu (lehti)

**Ilmailu-lehti** on Suomen Ilmailuliiton jäsenlehti eli ilmailua harrastavien lehti. Se on perustettu vuonna 1937. Kustantaja oli alussa Suomen Ilmapuolustusliitto, joka muuttui Suomen Ilmailuliitoksi Liittoutuneiden valvontakomission määräyksestä. 1930-luvulla Ilmapuolustusliitto koki olevansa alakynnessä laivaston puolestapuhujien suhteen. Siksi kustantaja hakeutui yhteistyöhön Ilmavoimien läheisten tahojen julkaiseman *Aero*-lehden kanssa. 1937 lehdet yhdistettiin, jolloin syntyi *Ilmailu*.

Lehti ilmestyy kahdeksan kertaa vuodessa. Kevään numero oli vuoteen 2012 asti perinteisesti nk. koulutusnumero, jossa esiteltiin ilmailua laajemmin harrastuksena ja ammattina. Koulutusnumeron painos oli yli 20&nbsp;000 kappaletta. Lehden päätoimittaja on Olli Borg. Lehteä tekee tällä hetkellä asiakaslehtitalona tunnettu MCI-Press, joka toimittaa lehden sisällön kokonaisuudessaan. Kustantajalla, Suomen Ilmailuliitolla, ei ole enää yhtään ihmistä palkkalistoillaan tekemässä lehteä. Suurin osa lehden pitkän linjan avustajista lopetti työnsä vastalauseena MCI-Pressin palkkiopolitiikalle.

*Ilmailu* määrittelee olevansa alansa yleisaikakauslehti eli se on ilmailua koko sen aihealueella seuraava julkaisu. SIL:n lajit lennokeista laskuvarjourheilun kautta moottorilentoon ovat kaikki mukana. Suuntautumista harrastepuolelle on vauhdittanut sotilasilmailun seuraamiseen alun perin perustetun *[[Siivet (ilmailulehti)|Siivet]]*-lehden aikaansaama kilpailu. Silti liikenne- ja sotilasilmailu kuuluvat edelleen *Ilmailu*-lehdenkin aiheisiin samalla tavalla kuin lehden koko historian ajan. Ultrakevytlentäminen on nykyään lehden artikkeleissa hyvin edustettuna, sillä kyseessä on nopeimmin kasvava harrasteilmailun laji. Viimeksi lehden ulkoasu ja sisältörakenne uusittiin päätoimittajavaihdoksen jälkeen 2007. Etenkin ilmailun henkilöistä kertovia artikkeleita nähdään *Ilmailun* sivuilla aiempaa enemmän.

SIL:n julkaiseman *Lennokki*-lehden lopettamisen jälkeen lennokkiharrastajat suosivat nykyisin lennokit.net-sivustoa. 1970-luvulla merkittävässä roolissa ollut pienoismalliartikkelisarja "Pienoista Mallipuhetta" alkoi ilmestyä liki neljännesvuosisadan tauon jälkeen 2007. Syynä tähän oli se, että pienoismalliharrastus alkoi elää uutta kukoistustaan ja lukijat toivoivat palstaa takaisin. Palstan vetäjiksi ja asiantuntijoiksi tuli henkilöitä, jotka ovat kirjoittaneet myös pienoismallialan lehtiin. Vuonna 2007 *Ilmailu* alkoi julkaista uudelleen yhä enenevässä määrin lennokkiaiheisia artikkeleita.

## Päätoimittajat

*Ilmailun* päätoimittajat kautta aikojen (järjestys tuoreimmasta vanhimpaan):

* Kirsi Seppälä (2019–)
*Nina Broström (2018)
* Olli Borg (oto, 2013–2017)
* Pekka Virolainen 2012–2013
* Mikko Sokero 2007–2012
* Tero Tuominen 1989–2006
* Mimma Lehtovaara (vt.)
* Anna-Liisa Mikkonen (vt.)
* Arja Vartia
* Jyri Raivio
* Seppo T. Raivisto
* Esko Hatakka
* Terho Savolainen
* Pärttyli Virkki
* Emil J. Helle

*Aeron* päätoimittajana toimi 1920-luvulla K. W. Chanson.

## Lähteet

## Aiheesta muualla
* Suomen Ilmailuliiton kotisivut
Wil Wheaton

**Richard William ”Wil” Wheaton III** (s. 29. heinäkuuta 1972 Burbank, Kalifornia) on yhdysvaltalainen näyttelijä ja kirjailija. Hänet muistetaan parhaiten roolistaan Wesley Crusherina televisiosarjassa *[[Star Trek – uusi sukupolvi]]* ja keskeisestä lapsiroolistaan elokuvassa *[[Stand by Me – viimeinen kesä]]* (1986). Wheaton on usein vieraillut omana itsenään *[[Rillit huurussa]]* -sarjassa.

Hän on kiinnostunut tekniikasta ja osallistunut Video Toaster 4000:n kehitykseen testaamisessa ja laadun valvonnassa sekä markkinoinnissa.

## Valikoitu filmografia
*NIMH – rouva Brisby ja hänen salainen maailmansa (*The Secret of NIMH*, 1982, ääni)
*Stand by Me – viimeinen kesä (*Stand by Me*, 1986)
*Star Trek – uusi sukupolvi (*Star Trek: The Next Generation*, 1987–1991, televisiosarja)
*Tinasotilaat (*Toy Soldiers*, 1991)
*Kauhua kryptasta (*Tales from the Crypt*, 1993, televisiosarja)
*Flubber – maailman mahtavin mönjä (*Flubber*, 1997)
*Rillit huurussa (*Big Bang Theory*, 2009-, televisiosarja)

## Lähteet

## Aiheesta muualla
*
Lewisham

**Lewisham** *(London Borough of Lewisham)* on yksi Lontoon 32:sta kaupunkipiiristä ja sijaitsee Southwarkin ja Greenwichin kaupunkipiirien välissä Thamesin eteläpuolella. Sen pinta-ala on 35 neliökilometriä, ja siellä asui vuonna 2017 noin  ihmistä. 

Lewisham on merkittävä risteyspaikka, jossa Doveriin menevä A20-tie kohtaa Hastingsiin menevän A21:n. Lewishamiin pääsee rautateitse, Docklands Light Railwayllä ja tulevaisuudessa Overgroundilla. Vuonna 1977 äärioikeiston rasistinen mielenosoitus kehittyi katutaisteluiksi Lewishamissa.

## Lähteet